‏י' אייר תשע"ט

‏15 מאי, 2019

**מכרז פומבי מס' 39/19**

**תיאור המשרה: מנהל/ת אגף מערכות מידע ראשי (מנמ"ר) – הארכת מועד**

בהתאם לפקודת העיריות (נוסח חדש), חוק הרשויות המקומיות, תשנ"ב-1991 ותקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של מנהל/ת אגף מערכות מידע ראשי (מנמ"ר),והזמנה להציג מועמדות לאיוש המשרה כאמור.

א. כללי

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. המועד האחרון להצגת המועמדות למשרה הינו: **30.5.19** בשעה: 12:00.

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: מנהל/ת אגף מערכות מידע ראשי (מנמ"ר)

**היקף המשרה:** מלאה (1.0).

**היחידה:** מערכות מידע.

**כפיפות**: מנכ"ל.

**דירוג:** חוזה אישי בכפוף לאישור משרד הפנים.

**כללי:** בכפוף להוראות כל דין וקבלת כל האישורים הדרושים, המועמד/ת שת/יזכה ת/יהיה מנוע/ה מלעסוק במקצועו במסגרת עסק פרטי ו/או בכל עיסוק אחר.

המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו/ה כעובד של עיריית רמת השרון.

הוראות מכרז זה יהוו חלק בלתי נפרד מן ההתקשרות בין המועמד/ת לבין עיריית רמת השרון.

**ג. תיאור התפקיד**

תכנון וניהול מערכות המידע הניהוליות של הרשות המקומית כמנגנון ניהולי ותפעולי בסיסי בארגון, עיקרי התפקיד:

1. גיבוש והטמעה של מדיניות האגף בתחום מערכות מידע ברשות.
2. תכנון תכניות עבודה וניהול התקציב בתחום מערכות המידע.
3. ייזום חידושים בתחום הדיגיטל ברשות.
4. בקרה על יישום התוכניות המבוצעות בפועל.
5. ניהול עובדי מערכות המידע.
6. אחריות על תחום אבטחת המידע, הסייבר וניהול המידע.
7. גיבוש והטמעת נהלי עבודה באגף מערכת מידע.
8. ניהול התקשרויות ורכש בתחום מערכות המידע.
9. אחריות על תחום התקשוב ברשות.
10. ניהול פרינטים.
11. היכרות טובה עם תשתיות ענן.
12. ניסיון בתשתיות מחשוב מבוזרות.
13. ביצוע מטלות בהתאם להנחיות הממונים.
14. על העובד לפעול בין היתר לפי החוקים הבאים:

חוק יסוד: כבוד האדם וחירותו, חוק האזנות סתר, תשל"ט – 1979 ותקנות שהותקנו

מכוחו, חוק הגנת הפרטיות, תשמ"א – 1981 והתקנות שהותקנו מכוחו, חוק

המחשבים, תשנ"ה – 1995, חוק חופש המידע, תשנ"ח – 1998 התקנות שהותקנו

מכוחו.

**ד. דרישות התפקיד**

**השכלה:** בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ עם התמחות במערכות מידע.

**ניסיון מקצועי:** במערכות מחשוב בגוף ציבורי/גוף פרטי עם 50 משתמשים לפחות:

עבור בעל תואר אקדמי: חמש שנות ניסיון בתחום העיסוק הרלוונטי.

עבור הנדסאי רשום: שש שנות ניסיון בתחום העיסוק הרלוונטי.

עבור טכנאי רשום: שבע שנות ניסיון בתחום העיסוק הרלוונטי.

**ניסיון ניהולי:** ניסיון בניהול של 5 עובדים לפחות, כאשר על תקופת הניהול לעלות על משך זמן של שלוש שנים לפחות.

**דרישות תפקיד מיוחדות:** עבודה בשעות בלתי שגרתיות, חשיפה למידע רגיש, עברית

ואנגלית ברמה גבוהה.

**ה**. **כישורים אישיים:** ביצוע משימות רב מערכתיות, עבודה מול גורמים רבים ברשות ומחוצה לה, שירותיות, יחסי אנוש טובים, יכולת עבודה תחת לחץ וריבוי משימות.

**יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.**

**ו. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה, זאת

בהתאם לשיקול דעתה של ועדת המכרזים.

בכבוד רב,

אבי גרובר ראש עיריית רמת השרון